రిజిస్ట్రేషన్ లేకపోతే పాత వాహనాలు సీజ్ | V6 Telugu News
రిజిస్ట్రేషన్ లేకపోతే పాత వాహనాలు సీజ్
పాత వాహనాన్ని కొనుక్కొని, దానిని తమ పేరున మార్చుకోనివారికి ఇక కష్టాలే. ఇలాంటి వాహనాలపై ప్రయాణించేవారిని రహదారులపై గుర్తించి, అక్కడికక్కడే జప్తు చేసేందుకు హైదరాబాద్ నగర ట్రాఫిక్ పోలీసులు రంగం సిద్ధం చేశారు. కొత్త యజమాని పేరు రవాణాశాఖ రిజిస్ట్రేషన్ లో ఎంట్రీ అయ్యాకే వాహనాన్ని తిరిగి అప్పగించాలని నిర్ణయించారు. హైదరాబాద్ లో 50 లక్షల వాహనాలున్నాయి. వీటిలో 40 లక్షలకుపైగా టూవీలర్ వే. పాత వెహికిల్స్ విక్రయాలు పెద్ద ఎత్తున జరుగుతున్నాయి.
మోటారు వాహన చట్టం ప్రకారం, పాత బండిని కొనుక్కున్నవారు తమ పేరున రిజిస్ట్రేషన్ ను మార్చుకోవాలి. ఇందుకు అమ్మకందారుడు సంతకం చేసిచ్చే 29, 30 నంబరు ఫారాలను ఆర్డీవో కార్యాలయాల్లో సమర్పిస్తే సరిపోతుంది. కానీ, నగరంలో సుమారు 10 లక్షల మంది పాత వాహనాలను కొనుక్కున్నవారు వాటిని తమ పేరున మార్చుకోలేదు. పోలీసులు రోజూ దాదాపు 10వేల మందికి చలానాలు వేసి ఇళ్లకు పంపుతుంటే..2వేల చలానాలు తిరుగు ముఖం పడుతున్నాయి. ఇందులో చాలామటుకు పేరు మార్చుకోని వాహనదారులవేనని భావిస్తున్నారు. వెనకొచ్చే చలానాలు, వాహనాల వివరాలను సాఫ్ట్ వేర్ ద్వారా ట్రాఫిక్ పోలీసు సర్వర్ లో నిక్షిప్తం చేయబోతున్నారు. రోజూ 40 మంది సబ్ ఇన్ స్పెక్టర్లు వాహనాలను తనిఖీ చేస్తుంటారు.
వారి దగ్గరున్న కంప్యూట్ ప్యాడ్ లలో చలానాల వివరాలుంటాయి. తనిఖీల సమయంలో, సదరు వాహనాలు తిరిగివచ్చిన చలానాలకు సంబంధించినవైతే..వెంటనే వాటిని స్వాధీనం చేసుకుంటారు. వచ్చేనెల నుంచి ఈ కార్యక్రమాన్ని అమలు చేయాలని నిర్ణయించారు. మరోవైపు..తాము ఏళ్ల కిందటే తమ వాహనాలను విక్రయించినా, కొనుగోలుదారులు తమ పేరుతో వాటి రిజిస్ట్రేషన్ ను మార్చుకోలేదంటూ 39 వేల మంది ట్రాఫిక్ పోలీస్ వెబ్ సైట్ లో ఫిర్యాదు చేశారు. తమ పేరున చలానాలు వస్తున్నాయనీ, ఈ విషయంలో సహకరించాలని అభ్యర్థిస్తున్నారు. ఎక్కువ చలానాలు అపరిష్క్రుతంగా ఉన్నాయని అమ్మకందారులపై కేసులు కూడా నమోదయ్యాయి. దీంతో వారు పోలీసు స్టేషన్లకు వచ్చి లబోదిబోమంటున్నారు. ఈ క్రమంలోనే పోలీసులు జప్తు నిర్ణయం తీసుకున్నారు.
కేసులతో పెరిగిన లైసెన్సులు
హైదరాబాద్ లో రెండేళ్ల కిందటివరకు 30 లక్షల వాహన లైసెన్సులే ఉన్నాయి. ఏడాదిగా లైసెన్సులు లేకుండా వాహనాలు నడుపుతున్నవారిపై కేసులు నమోదుచేసి, జైలు శిక్షలు వేస్తుండటంతో రాజధాని, చుట్టుపక్కల ప్రాంతాల్లో మరో 10 లక్షల మంది లైసెన్సులు తీసుకున్నట్లు ట్రాఫిక్ డీసీపీ ఏవీ రంగనాథ్ తెలిపారు.
resistration lekapothe paata vaahanaalu sease | V6 Telugu News
resistration lekapothe paata vaahanaalu sease
paata vaahanaanni konukkoni, daanini tama paeruna maarchukoonivaariki ika kashtale. ilanti vaahanaalapai prayaaninchaevaarini rahadaarulapai gurtinchi, akkadikakkade japtu chesenduku hyderabad nagara trafic poliisulu rangam siddham chesaru. kotta yajamani paeru ravanasakha resistration loo entry ayyake vaahanaanni tirigi appaginchaalani nirnayinchaaru. hyderabad loo 50 lakshala vaahanaalunnaayi. veetilo 40 lakshalakupaigaa tooveelar vee. paata vehicles vikrayaalu pedda ettuna jarugutunnaayi.
motaru vaahana chattam prakaaram, paata bandini konukkunnavaaru tama paeruna resistration nu marchukovali. induku ammakandaarudu santakam chesiche 29, 30 nambaru faaraalanu ardivo kaaryaalayaallo samarpiste saripotundi. cony, nagaramlo sumaru 10 lakshala mandi paata vaahanaalanu konukkunnavaaru vaatini tama paeruna marchukoledu. poliisulu roojoo daadaapu 10vela mandiki chalaanaalu vesi illaku pamputunte..2vela chalaanaalu tirugu mukham padutunnaayi. indulo chaalaamatuku paeru marchukoni vahanadarulavenani bhaavistunnaaru. venakoche chalaanaalu, vahanala vivaraalanu saft vere dwara trafic polisu sarvar loo nikshiptam cheyabotunnaru. roojoo 40 mandi sab in spectorlu vaahanaalanu tanikhee chestuntaaru.
vaari daggarunna compute pyad lalo chalaanaala vivaraaluntaayi. tanikheela samayamlo, sadaru vaahanaalu tirigivacchina chalaanaalaku sambandhinchinavaite..ventane vaatini swaadheenam chesukuntaru. vachenela nunchi ee kaaryakramaanni amalu cheyalani nirnayinchaaru. marovaipu..taamu ella kindate tama vaahanaalanu vikrayinchinaa, konugoludaarulu tama paerutho vaati resistration nu marchukoledantu 39 vela mandi trafic polies veb sait loo firyaadu chesaru. tama paeruna chalaanaalu vastunnaayanii, ee vishayamlo sahakarinchaalani abhyardhistunnaaru. ekkuva chalaanaalu aparishkrutamgaa unnaayani ammakandaarulapai kesulu kuudaa namodayyayi. deentho vaaru polisu stationlaku vachi labodibomantunnaru. ee kramamlone poliisulu japtu nirnayam teesukunnaru.
kesulatho perigina licensulu
hyderabad loo rendella kindativaraku 30 lakshala vaahana licensule unnaayi. edaadigaa licensulu lekunda vaahanaalu naduputunnavaaripai kesulu namoduchesi, jailu shikshalu vestundatamto rajadhani, chuttupakkala praantaallo maro 10 lakshala mandi licensulu teesukunnatlu trafic dcp evee ranganath telipaaru.